Ixef-a nebda-t s wegzul n uḍris n tezrewt-nneɣ  Muḥ Terri, syin akkin nessaweḍ ad d-nekkes tulmisin n yal tawsit ama deg tullist ama deg umezgun, nemeslay-d ɣef yal tulmist yarzan snat n tewsatin-a nessegza-tent-id s imedyaten seg uḍris. Deg tesleḍt tamezwarut nufa-d kra n yiferdisen id yesbganen belli aḍris-a imal ɣer tullist am tsiwelt, amsawal, ineḍruyen, akud d wadeg, aglam, tutlayt. Deg tesleḍt tis snat nufa-d daɣen kra n yiferdisen i as-yefkan udem n umezgun ama d talɣa (isekkiren d isuyas) ama d agbur (isemliyen, tallunt umezgun, adiwenni).